BASHKIA VAU DEJËS
SHPALLJE PËR LËVIZJE PARALELE DHE PRANIM NË SHËRBIMIN CIVIL NË KATEGORINË EKZEKUTIVE

Në zbatim të Nenit 22 dhe të Nenit 25, të Ligjit 152/2013 “Për Nëpunësin Civil” i ndryshuar,’ VKM-së Nr.142 datë 12.03.2014, “Për përshkrimin dhe klasifikimin e pozicionëve të punës në institucionet e administratës shtetrore dhe institucionet e pavarura” i ndryshuar ; si dhe të Kreut II, III, IV dhe VII, të Vendimit Nr. 243, datë 18/03/2015, të Këshillit të Ministrave “Për pranimin, lëvizjen paralele, periudhën e provës dhe emërimin në kategorinë ekzekutive, Bashkia Vau Dejës, shpall procedurat e lëvizjes paralele dhe të pranimit në shërbimin civil për kategorinë ekzekutive, për pozicionin:
2 (Dy) Specialistë (Inspektorë) në Sektorin e Mbrojtjes dhe Inspektimit të Pyjeve dhe Kullotave

Niveli minimal i diplomës:	Bachelor
Kategoria e pagës:		IV-a- III-b
Afati për dorëzimin e dokumentave për:
LEVIZJE PARALELE:			15.10.2021
PRANIM NË SHËRBIMIN CIVIL:	20.10.2021

Përshkrimi përgjithësues i punës për pozicionin si më sipër është:
1. Në bashkëpunim me sektorët e tjerë merr masa për rregjistrimin e pronave të paluajtshme, pyje dhe kullota të cilat janë transferuar në pronësi të bashkisë Vau Dejës, si dhe planifikon kostat për rregjistrimin e këtyre pronave sipas procedurave të përcaktuara me ligjin përkatës.
2. Në bashkëpunim me specialistet e Ispektoriatit Pyjore Përgatit dhe azhornon hartat treguese për të gjitha pronat pyje dhe kullota që janë transferuar në pronesi të Bashkisë Vau Dejës.
3. Në bashkëpunim me ZRPP, përgatit dhe azhornon hartat treguese të pasurive, pyje dhe kullota të Bashkisë.
4. Përgatit rregjistrin e të gjitha pronave të Bashkisë, pyje dhe kullota, duke shënuar në të përfitimin publik ose funksionin themelor që përmbush prone në favor të njësisë vendore, si dhe statusin juridik të saj.
5. Në administrimin dhe menaxhimin e pronës duhet të ketë parasysh ruajtja dhe garantimi i interesit publik, ruajtja e karakteristikave dhe të vlerave unikale të pronës, ruajtjen dhe rritjen e vlerës ekonomike të pronës, ruajtjen e treguesve ekologjik të njësisë së pronës së paluajtshme sipas parimit të dobishmerisë me të madhe publikë.
6. Pranon dhe shqyrton çdo kërkesë të përsonave fizik dhe juridik për marrjn me qira ose enfiteoze të pronës.
7. Është anëtar i komisionit të vlerësimit të dhënies me qira të pronës Publike dhe shitjes së saj.
8. Ndjek dhe monitoron kontrata e dhënies me qira në fondin pyjor dhe kullosorë.
9. Një herë në tre muaj dërgon një information pranë Degës së Shoqërive Publike Shkodër, për kontratat e qirasë të lidhura mbi të dhënat për realizimin e detyrimeve kontraktore.
10. Dërgon në Degën e Shoqërive Publike Shkodër, një kopje të çdo kontrate të lidhur, për monitorimin e tyre nga ky institucion.
11. Rishikon çmimet e vendosura në kontrata për pronat e dhëna me qira, kur ato janë në pozicione të favorshme, apo për shkak të ndryshimit të ligjit.
12. Harton plane operazionale dhe mbashtrimi për çcdo vit, për pyje dhe kullota dhe i paraqet në Këshill për miratim.
13. Merr masat për përcaktimin e procedurave dhe kritereve të administrimit të pyllit për modelin e vërtetimit të transportit për levizjen e materialeve drusorë.
1. LËVIZJA PARALELE

1.1. KUSHTET PËR LËVIZJEN PARALELE DHE KRITERET E VEÇANTA
Kandidatët duhet të plotësojnë kushtet për lëvizjen paralele si vijon:

1. Të jenë nëpunës civilë të konfirmuar, brenda së njëjtës kategori;
2. Të mos kenë masë disiplinore në fuqi;
3. Të kenë të paktën vlerësimin e fundit “mirë” apo “shumë mirë”;
4. Të ketë diplomë minimale Bachelor.

1.2. DOKUMENTACIONI, MËNYRA DHE AFATI I DORËZIMIT

Kandidatët duhet të dorëzojnë me postë ose dorazi në një zarf të mbyllur, në zyrën e  Njësisë së Menaxhimit të Burimeve Njerëzore, të Bashkisë Vau Dejës, këto dokumenta:
1. Letër motivimi për aplikim në vendin vakant.
2. Një kopje të jetëshkrimit (CV).
3. Nje numër kontakti dhe adresën e plotë të vendbanimit.
4. Fotokopje e diplomës.Nëse aplikanti disponon një diplomë të një universiteti të huaj duhet ta ketë të njësuar pranë Ministrisë së Arsimit.
5. Listën e notave.Nëse ka një diplomë dhe listë notash të ndryshme me vlerësimin e njohur në Shtetin Shqiptar, aplikanti duhet ta ketë të konvertuar atë sipas sistemit shqiptar. 
6. Fotokopje e vlerësimit të fundit vjetor.
7. Fotokopje të librezës së punës e plotësuar.
8. Çertifikata ose dëshmi të kualifikimeve, trajnimeve të ndryshme.
9. Fotokopje e letërnjoftimit (kartë Identiteti).
10. Vërtetim të gjendjes gjyqësore dhe shëndetësore.(Dëshmi penaliteti dhe raport mjekësor).
Dokumentat duhet të dorëzohen me postë apo drejtpërsëdrejti brenda datës: 15.10.2021
1.3. REZULTATET PËR FAZËN E VERIFIKIMIT PARAPRAK
Në datën 18.10.2021 Njësia e Menaxhimit të Burimeve Njerëzore në Bashkinë Vau Dejës do të shpallë në portalin ”Shërbimi Kombëtar i Punësimit”, në faqen zyrtare të Internetit të Bashkisë dhe në stendën e informimit të publikut., listën e kandidatëve që do të vazhdojnë konkurimin , si dhe datën, vendin dhe orën e saktë ku do të zhvillohet intervista.
Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga Njësia e Menaxhimit të Burimeve Njerëzore në Bashkinë Vau Dejës, për shkaqet e moskualifikimit në të njëjtën ditë me shpalljen e listës së verifikimit paraprak të kandidatëve në rrugë elektronike përmes e-mailit të paraqitur nga kandidati në dokumentacionin e aplikimit. 
Ankesat nga kandidatët paraqiten në Njësinë e Menaxhimit të Burimeve Njerëzore brenda 5 ditëve kalendarike dhe ankuesi merr përgjigje brenda 5 ditëve pune nga data e depozitimit të saj.
1.4. FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA
Kandidatët do të vlerësohen në lidhje me:
1.5. MËNYRA E VLERËSIMIT TË KANDIDATËVE

· Kushtetutën e Republikës së Shqipërisë
· Ligjin Nr. 139/2015 “Për vetëqeverisjen vendore”
· Ligjin Nr. 119/2014  datë 18.09.2014 “Për të drejtën e Informimit”
· Ligjin Nr. 152/2013 “Për nëpunësin civil” i ndryshuar
· Ligjin Nr.44/2015,”Kodi i Procedurave Administrative i Republikës së Shqipërisë
· Ligjin Nr.7961, datë 12.07.1995 “Kodi i Punës i Republikës së Shqipërisë” 
· Ligjin Nr.9131, datë 08.09.2003 “ Për Rregullat e Etikës në Administratën Publike”
· Ligjin Nr.68/2017 “Për Financat e Vetëqeverisjes Vendore”
· Ligjin Nr.9963, datë 30.10.2006” Për Sistemin e Taksave Vendore”, i ndryshuar.
· Ligjin Nr.57/2020 “Për Pyjet”.


Në vlerësimin e kandidatëve, përfshihen:
a) vlerësimi i jetëshkrimit të kandidatëve, që konsiston në vlerësimin e arsimimit, të përvojës e të trajnimeve, të lidhura me fushën;
b) vlerësimi me shkrim;
c) intervista e strukturuar me gojë.
Totali i pikëve të vlerësimit të kandidatëve është 100, të cilat ndahen përkatësisht:
a) për vlerësimin e jetëshkrimit (CV) të kandidatëve, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë;
b) për intervistën e strukturuar me gojë, deri në 25 pikë;
c) për vlerësimin me shkrim, deri në 60 pikë.
1.6. DATA E DALJES SË REZULTATEVE TË KONKURIMIT DHE MËNYRA E KOMUNIKIMIT
Kandidatët do të vlerësohen nga Komisioni i Brendshëm për Lëvizjen Paralele i ngritur në Bashkinë Vau Dejës, nëpërmjet dokumentacionit të dorëzuar dhe intervistës së strukturuar me gojë.    
Totali i pikëve të vlerësimit të kandidateve është 100 pikë, të cilat ndahen përkatësisht:  
a. 40 pikë për dokumentacionin e dorëzuar i ndarë: 20 pikë për përvojën, 10 pikë për trajnimet apo kualifikimet e lidhura me fushën përkatëse, 10 pikë për çertifikimin pozitiv ose për vlerësimet e rezultateve në punë , në rastet kur procesi i çertifikimit nuk është kryer;
b. 60 pikë për intervistën me gojë;  
Komisioni, në përfundim të vlerësimit, përzgjedh kandidatin, i cili renditet i pari ndër kandidatët që kanë marrë të paktën 70 pikë (70% të pikëve) në rast të kandidatëve me pikë të barabarta, zbatohet parashikimi i pikës 13, të Kreut IV të Vendimit të Këshillit të Ministrave nr.242 dt.18.03.2015 ‘Për plotësimin e vendeve të lira në kategorinë e ulët dhe të mesme drejtuese”.
Në përfundim të vlerësimit të kandidatëve, informacioni për fituesin do të shpallet në portalin “Shërbimi Kombëtar i Punësimit”.

2. PRANIMI NË SHËRBIMIN CIVIL NË KATEGORINË EKZEKUTIVE
2.1. KUSHTET QË DUHET TË PLOTËSOJË KANDIDATI NË PROCEDURËN E PRANIMIT NË SHËRBIMIN CIVIL DHE KRITERET E VEÇANTA

Për këtë procedurë kanë të drejtë të aplikojnë të gjithë kandidatët jashtë sistemit të shërbimit civil, që plotësojnë kërkesat e përgjithshme sipas nenit 21, të ligjit 152/2013 “Për nëpunësin civil”, i ndryshuar.
Kushtet që duhet të plotësojë kandidati në procedurën e pranimit në shërbimin civil janë: 
1. Të jetë shtetas shqiptar; 
2. Të ketë zotësi të plotë për të vepruar; 
3. Të zotërojë gjuhën shqipe, të shkruar dhe të folur; 
4. Të jetë në kushte shëndetësore që e lejojnë të kryejë detyrën përkatëse; 
5. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje; 
6. Ndaj tij të mos jetë marrë masa disiplinore e largimit nga shërbimi civil, që nuk është shuar sipas ligjit 152/2013 “Për Nëpunësin Civil” i ndryshuar.
7. Të ketë diplomë minimale Bachelor.

2.2. DOKUMENTACIONI, MËNYRA DHE AFATI I DORËZIMIT
Kandidati duhet të dërgojë me postë ose dorazi në një zarf të mbyllur, në Zyrën e Njësisë së Menaxhimit të Burimeve Njerëzore, të Bashkisë Vau Dejës, këto dokumenta:
1. Jetëshkrim i plotësuar në përputhje me dokumentin tip që e gjeni në linkun:
http://www.dap.gov.al/legjislacioni/udhezime-manuale/60-jeteshkrimi-standard
2. Fotokopje të diplomës (përfshirë edhe diplomën Bachelor). Për diplomat e marra jashtë Republikës së Shqipërisë të përcillet njehsimi nga Ministria e Arsimit dhe e Sportit;
3. Fotokopje të librezës së punës (të gjitha faqet që vërtetojnë eksperiencën në punë);
4. Fotokopje të letërnjoftimit (ID);
5.  Vërtetim të gjendjes shëndetësore;  
6. Vetëdeklarim të gjendjes gjyqësore;;
7. Vlerësimin e fundit nga eprori direkt;
8. Vërtetim nga institucioni që nuk ka masë disiplinore në fuqi;;
9. Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj;
Aplikimi dhe dorëzimi i dokumentave për procedurën e pranimit në kategorinë ekzekutive duhet të bëhet brenda datës 20.10.2021.
2.3. REZULTATET PËR FAZËN E VERIFIKIMIT PARAPRAK
Në datën 22.10.2021 Njësia e Menaxhimit të Burimeve Njerëzore do të shpallë në portalin ”Shërbimi Kombëtar i Punësimit”, në faqen e Internetit të Bashkisë Vau Dejës dhe në stendën e informimit të publikut, listën e kandidatëve që do të vazhdojnë konkurimin, si dhe datën, vendin dhe orën e saktë ku do të zhvillohet testimi me shkrim dhe intervista. 
Në të njëjtën datë kandidatët që nuk i plotësojnë kushtet e pranimit në kategorinë ekzekutive dhe kriteret e veçanta do të njoftohen nga Njësia Pergjegjëse e Menaxhimit të Burimeve Njerëzore, për shkaqet e moskualifikimit në rrugë elektronike nëpërmjet e-mailit.
Ankesat nga kandidatët paraqiten në Njësinë Përgjegjëse të Menaxhimit të Burimeve Njerëzore brenda 5 ditëve kalendarike dhe ankuesi merr përgjigje brenda 5 ditëve pune nga data e depozitimit të saj.

2.4. FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI ME SHKRIM DHE INTERVISTA

Kandidatët do të testohen me shkrim në lidhje me:
· Kushtetutën e Republikës së Shqipërisë
· Ligjin Nr. 139/2015 “Për vetëqeverisjen vendore”
· Ligjin Nr. 119/2014  datë 18.09.2014 “Për të drejtën e Informimit”
· Ligjin Nr. 152/2013 “Për nëpunësin civil” i ndryshuar
· Ligjin Nr.44/2015,”Kodi i Procedurave Administrative i Republikës së Shqipërisë
· Ligjin Nr.7961, datë 12.07.1995 “Kodi i Punës i Republikës së Shqipërisë” 
· Ligjin Nr.9131, datë 08.09.2003 “ Për Rregullat e Etikës në Administratën Publike”
· Ligjin Nr.68/2017 “Për Financat e Vetëqeverisjes Vendore”
· Ligjin Nr.9963, datë 30.10.2006” Për Sistemin e Taksave Vendore”, i ndryshuar.
· Ligjin Nr.57/2020 “Për Pyjet”.

Kandidatët gjatë intervistës së strukturuar me gojë do të vlerësohen në lidhje me:
a- Njohuritë, aftësitë, kompetencën në lidhje me përshkrimin përgjithësues të punës për pozicionet;
b- Eksperiencën e tyre të mëparshme;
c- Motivimin, aspiratat dhe pritshmëritë e tyre për karrierën.

2.5.MËNYRA E VLERËSIMIT TË KANDIDATËVE

Mënyra e vlerësimit të kandidatëve:
Kandidatët do të vlerësohen nga Komiteti i Përhershëm i Pranimit, i ngritur pranë Bashkisë Vau Dejës.
Totali i pikëve të vlerësimit të kandidatëve është 100 pikë të cilat ndahen përkatësisht:
a. 15 pikë për dokumentacionin e dorëzuar;
b. 25 pikë për intervistën e strukturuar me gojë; 
c. 60 pikë për vlerësimin me shkrim.

Komiteti i Përhershëm i Pranimit, në përfundim të vlerësimit, përzgjedh kandidatin, të cilët renditen të parët me pikët maksimale, për t'u emëruar në pozicionin:
 Specialist në Sektorin e Mbrojtjes dhe Inspektimit të Pyjeve dhe Kullotave.

Njoftimi do të bëhet në portalin “Shërbimi Kombëtar i Punësimit” 


NJËSIA E MENAXHIMIT TË BURIMEVE NJERËZORE
